หอคอยขาวแห่งเทสซาโลนีกี

หอคอยขาว (กรีก: Λευκός Πύργος Lefkós Pýrgos; ตุรกี: Beyaz Kule; ลาดิโน: Kuli Blanka) เป็นอนุสรณ์สถานและพิพิธภัณฑ์ในย่านริมน้ำของนครเทสซาโลนีกี ประเทศกรีซ และเป็นสัญลักษณ์สำคัญรวมถึงจุดหมายตาที่สำคัญของเมือง เป็นที่เข้าใจกันว่าหอคอยหลังปัจจุบันน่าจะสร้างขึ้นแทนที่หอคอยหลังเดิมที่สร้างขึ้นในสมัยบีแซนทีนซึ่งมีปรากฏกล่าวถึงในศตวรรษที่ 12 โดยอาร์คบิชอปยูสทาทีอุสแห่งเทสซาโลกนิกา เมื่อครั้งเกิดการปล้นสะดมนครเมื่อปี 1185 หอคอยหลังปัจจุบันเคยเป็นที่เข้าใจผิดว่าสร้างขึ้นโดยเวเนเซียหลังปี 1423 แต่ในปัจจุบันเป็นที่ยอมรับกันว่าหอคอยนี้สร้างขึ้นโดยออตโตมันในช่วงหลังจากกองทัพของสุลต่านมูรัดที่สองสามารถยึดนครได้ในปี 1430 กระทั่งปี 1912 ปรากฏจารึกภาษาตุรกีแบบออตโตมันเหนือประตูที่ระบุว่าหอคอยสร้างขึ้นในปีฮิจเราะห์ศักราช 942 (1535–1536) ภายใต้ดำริของสุลัยมานผู้เกรียงไกร อ้างอิง บรรณานุกรม Glenny, Misha (2001). "A maze of conspiracy". The Balkans: Nationalism, War and the Great Powers, 1804-1999 (Penguin 2001 softcover ed.). New York, New York: Penguin. p. 181. ISBN 0-14-023377-6. Simons, Marlise (February 3, 1992). "As Republic Flexes, Greeks Tense Up". New York Times. Tracy, James D. (2000). City Walls: The Urban Enceinte in Global Perspective. Cambridge University Press. ISBN 0-521-65221-9.